Dit lyk of die US uitsluiting bo insluiting kies | Netwerk24
Dit lyk of die US uitsluiting bo insluiting kies
Deur Gerrit Erasmus, Welgemoed 06 Julie 2019 00:00
Prof. Anton van Niekerk het in sy jongste rubriek, asook voriges, aanmerkings en aannames gemaak wat binne bepaalde kultuurverband onaanvaarbaar is.
Dit kan wel binne sy benadering tot inklusiwiteit aanvaarbaar wees, maar dit is juis waar daar ook weer bepaalde eksklusiwiteit gedefinieer word wat beslis nie aanvaarbaar is nie.
Danie Langer, in sy repliek (28.06), wys op die probleem van inklusiwiteit met bepaalde uitsluiting en verwys na wat met gebalanseerde inklusiwiteit bereik kan word. Dit verseker die droom wat die oorwegend positiewe meerderheid graag sal wil bereik.
Slaan egter ag daarop dat Van Niekerk ’n senior aan die Universiteit Stellenbosch (US) is en dat bepaalde kultuurwaardes daar nagestreef word wat al vele debatte tot gevolg gehad het oor hoe om inklusiwiteit te bereik, met insluiting of met uitsluiting. My waarneming tot dusver, as oud-Matie, is dat die US dit met uitsluiting probeer bereik.
Meer oor: Universiteit Stellenbosch (Us) | Anton Van Niekerk | Mystem | Briewe